**Generalforsamling NFH Danmark**

6. marts 2020, kl.15.30-16.00

Hotel Park, Viaduktvej 28, 5500 Middelfart

Dagsorden

1. Valg af dirigent og referent
2. Formandens beretning
3. Aflæggelse af regnskab
4. Revisionsrapport og meddelelse om ansvarsfrihed
5. Fastsættelse af kontingent
6. På valg er Torben Gasseholm, Mie Bergmann og Pernille Endrup. Alle er villige til genvalg.
7. Behandling af indkomne forslag
8. Evt.

Referat

1. Børge Hede er valgt som dirigent og Maiken Bagger er referent.
2. Formandens beretning vedhæftes dette referat
3. Regnskabet gennemgås og godkendes
4. Revisor Ellen Nielsen har godkendt regnskabet med enkelt kommentarer.
5. Uændret kontingent
6. På valg er Torben Gasseholm, Mie Løvschall Bergmann og Pernille Endrup. Alle er villige til genvalg. Alle genvælges.

Xenia Buus Hermann og Børge Hede vælges som suppleanter.

1. Ingen indkomne forslag
2. ingen punkter

Formandens beretning

NFH-dansk sektion havde ved årets slutning 2019, 106 medlemmer.

De fleste er institutionsmedlemskaber; men der er også en del individuelle medlemmer.

Foreningen har desuden 2 æresmedlemmer.

Kontingent er 250 kr., og er det samme for enkeltmedlemmer og institutionsmedlemmer.

Bestyrelsen består af 5 medlemmer plus to suppleanter:

Torben Gasseholm – formand

Gitte Z. Johansen - kasserer

Maiken Bagger – næstformand, sekretær

Pernille Jacobsen – webredaktør

Mie Løvschall Bergmann

Børge Hede – suppleant

Vakant

I løbet af 2019 mistede vi desværre Elsebeth Nielsen (næstformand) til sygdom.

Torben og Gitte er foreningens repræsentanter i iADH-Council.

Formanden er en del af bestyrelsen i den Nordiske Forening.

Den danske bestyrelse mødes efter behov – normalt to gange årligt; evt. suppleret med SKYPE-møder.

Den ordinære generalforsamling afholdes normalt i forbindelse med forårskursus – i 2019 var det den 1. marts.

Den danske sektion afholder som udgangspunkt to kurser årligt – forår og efterår.

NFH’s forårskursus i 2019 havde temaet:

**Patienter i omsorg- og specialtandpleje med marginal parodontitis – hvilke behandlinger giver bonus?**

Kursusgiverne var Rodrigo Lopez fra Aarhus universitet, Hans Gjørup fra Videnscenteret i Aarhus samt udviklingssygeplejerske Tina Kjærgård fra Københavns Kommune.

Hvor skal der sættes ind på patienter i omsorgs- og specialtandpleje med PA-diagnoser? Hvad virker, hvor tit og hvor meget - når det samtidigt ikke er muligt at holde optimal daglig mundhygiejne? Hvilke behandlingsstrategier har sikker effekt? Hvilke patienter vil få gavn af PA-behandlinger, hvis disse patienter kræver at det sker i generel anæstesi?

Det har nogle af de spørgsmål som de cirka 100 deltagere blev lidt klogere på.

Efterårskurset blev i 2019 erstattet af det nordiske fælleskursus, der blev afholdt i slutningen af august i Marstrand, Sverige.

Desværre var der i år ikke så mange danske deltagere på den nordiske kongres; muligvis fordi oplæggene overvejende var svensksprogede. To bestyrelsesmedlemmer deltog fra Danmark – og desuden havde vi fornøjelsen at have to inviterede gæster med – unge tandlæger med interesse for faget, som vi på den måde introducerede til NFH’s arbejde og virksomhed.

3. marts 2020

Torben Gasseholm;